Hei! Tässä Sid Roth.
Tervetuloa maailmaani, joka on luonnollisesti yliluonnollinen.
Vieraani mukaan tänä vuonna alkaa tapahtua poikkeuksellisia ihmeitä, -
kuten että korppi pudottaa rahan suustaan kämmenellesi.
Näin kävi oikeasti eräälle naiselle, -
joka painiskeli jatkuvasti rahahuolten kanssa.
Korppi toi hänelle yliluonnollisen rahalahjan.
Tapausta oli todistamassa muutama ystäväkin.
Hänellä ei sen koommin ole ollut rahahuolia.
Oletko valmis omiin epätavallisiin ihmeisiisi?
Seuraavaksi ohjelmassa.
Onko olemassa yliluonnollinen ulottuvuus?
Tuntematon maailma?
Voimmeko avata muinaisia yliluonnollisia salaisuuksia?
Voivatko unemme sisältää sanomia taivaasta?
Onko Jumala valmis tuomaan maailmaan parantumistsunamin?
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
On olemassa eräs paljon käytetty sana, -
joka ei aina saa tarttumapintaa.
Mutta se on tärkeä sana. Se on "läpimurto".
Kerropa, mitä "läpimurto" tarkoittaa -
Raamatun ja sen perusteella, mitä Jumala on sinulle näyttänyt.
Läpimurto on hyvin vahva käsite Raamatussa.
Läpimurto on se, kun Jumalan voima, tarkoitus ja läsnäolo puhkeavat esiin -
ja muuttavat ihmisen elämän ainiaaksi.
Opetat Jumalan Sanan -
mutta myös oman kokemuksesi pohjalta.
Tarvitsit kipeästi läpimurtoa aloittaessasi palvelutyötä.
Miten huonosti asiat olivat? - Tosi huonosti.
Kyseenalaistin jopa oman pastorinkutsumukseni.
Lampaat purevat joskus. Minussa oli paljon lampaanpuremia.
Olin saanut haavoja.
Hengellisessä työssä ei aina myönnetä uupumusta.
Olin työuupunut. Kyseenalaistin oman kutsuni.
Tulin kotiin rankalta evankeliointimatkalta.
Menimme vaimoni kanssa olohuoneeseen.
En tajunnut, että hän on niin profeetallinen.
Hän kysyi: "Mitä sinä näet?" "Sinut", vastasin.
Olisin vastannut samoin.
"Mitä tarkoitat?" - "Ei. Kynan, mitä sinä näet?"
Sanoin: "En tajua, mitä tarkoitat." Olin maassa ja turhautunut.
Hän kysyi uudelleen: "Mitä sinä näet?"
Lopulta lamppu syttyi.
Aloin profetoida: -
"Näen, että naisia ja lapsia pelastuu.
Nuoria tulee Herran luo. Kansoista tehdään opetuslapsia.
Narkomaanit saavat elämästä kiinni."
Siinä hetkessä Jumalan tarkoitus oli murtautumassa läpi elämääni.
Sain ilmestystietoa, että taivaan tarkoitus elämälleni oli jotain muuta.
Kun aloin profetoida, ilmapiiri alkoi muuttua.
Yhtäkkiä sain kosketuksen aukaisija- voiteluun, josta puhun kohta lisää.
Seuraava sunnuntaikokous oli suurin seurakuntamme historiassa, -
koska asiat muuttuivat.
Monet odottavat muutosta taivaassa.
Mutta taivas on jo avoinna. Muutoksen pitää tapahtua maan päällä.
Kun koemme mielenmuutoksen ja saamme kiinni Jumalan lupauksista, -
silloin näemme esiinmarsseja.
Läpimurrosta puheen ollen, -
kerropa CP-vammaisen naisen parantumisesta.
Se on voimallinen todistus. Puhuin herätyskokouksessa Kaliforniassa.
Ennen kokousta käytiin kovaa hengellistä taistelua.
Iltakokouksessa oli CP-vammainen nainen.
Hän oli kärsinyt vammasta koko ikänsä syntymästään saakka.
Hänet tuotiin pyhättöön.
Eräs tärkeä asia on se, -
että jos haluaa ihmeen, asenteen pitää olla odottava.
Odottava asenne luo sopivan ilmapiirin ihmeille.
Nainen siis tuli eteen alttarille poikansa taluttamana.
Kysyin: "Mitä toivot Jumalalta?" - "Että Hän parantaa minut."
Aistin hänen uskonsa. Tiedän, mitä Jeesus koki -
nähdessään ihmisten uskon. Ihmisten uskon voi nähdä.
Sitten kun rukoilin naisen puolesta, sanoin ainoastaan: -
"Tiedätkö mitä? Voit kaiken Kristuksessa, joka sinua vahvistaa."
En tajunnut sitä sillä hetkellä, mutta se aktivoi voitelun hänen sisällään.
Kristus elää meissä sisäisesti.
Jumalan täytyy ensin murtautua läpi meissä.
Vasta sitten saamme läpimurron. Se on tärkeää.
Kuiskailin naisen korvaan: "Kaiken voit Kristuksessa, joka sinua vahvistaa."
Aina kun sanoin sen, hän otti askeleen. Ja taas uuden askeleen.
Lopulta hän pyrähti juoksemaan ympäri pyhättöä.
Ihmisten usko kasvoi räjähtämällä.
Ja kirkkaus tuli rakennukseen, -
ja sinä iltana tapahtui paljon ihmeitä.
Puhut myös kysynnän asettamisesta taivaalle.
Mitä tarkoitat?
Aivan kuten taloudessa on olemassa tarjonta ja kysyntä.
Jumalalla on talous. Taivas on järjestelmä, ei vain paikka.
Jumalan valtakunnasta sanotaan: "Anokaa, niin teille annetaan."
Eli kun minä anon, asetan kysyntää taivaan tarjonnalle.
Rukoillessani eräänä päivänä näin näyn.
Näyssä oli kultaiset pariovet.
Näyssä työnsin ovet auki.
Niiden takana avautui loputon varasto.
Siellä oli kultaa, rubiineja ja kaikkia jalometalleja.
Varastoa vartioi neljä enkeliä.
Kun näky loppui, Herra sanoi: "Kävit juuri taivaan aarrekammiossa, -
jossa tarjonta on rajatonta."
Taivaalla ei ole rajoituksia eikä puutteita.
Äskeisen väitteen yllä on valtaisa Jumalan läsnäolo.
Taivaalla ei ole rajoituksia. Ainoa rajoite on asettamamme kysyntä.
Koen vahvasti, että jonkun katsojan täytyy nyt asettaa kysyntää taivaalle.
Sinä et odota Jumalaa, vaan Jumala odottaa sinua.
Jumalalla on jo valmiina sinulle muutos, ihme, pelastus -
ja parantuminen. Se on sinun.
Sinun tarvitsee vain tulla valmiiksi katettuun pöytään.
Eli joku sanoo: -
"Odotan Sinua, Jumala. Odotan Sinua."
On siis olemassa aggressiivisempi tapa -
kuin vain odottaa passiivisesti Jumalaa. Jatkapa.
Matt. 11:ssä sanotaan, että hyökkääjät tempaavat taivasten valtakunnan.
Kristinusko ei ole penkkiurheilua.
Valtakunnan esiinmarssia ei näe seisomakatsomosta.
Taivas ja Hengen ulottuvuus täytyy aktivoida.
Kerron esimerkin. Kuvittele saavasi selville, -
että takahuoneessa, jossa et ikinä käy, on viisi miljardia dollaria.
Seisoisitko oven takana sanoen: "Herra, jos tahdot, avaa ovi"?
En. Potkaisisin oven auki. - Niin juuri!
Koska oven takana oleva on arvokkaampaa kuin itse ovi.
Se, mitä Jumalalla on esteen ja muurin toisella puolella, -
on suurempaa kuin rajoite. Seurakunnan on aika syöksyä läpi -
ja nähdä Jumalan suunnitelman esiinmarssi.
Kerronpa vain. Olen ollut uskossa pitkään.
Jumalan läsnäolo on puheesi yllä. Olen valmis potkaisemaan oven auki.
Luemme Raamatusta epätavallisista ihmeistä, -
kuten rahasta kalan suussa.
Mutta nyt näitä epätavallisia ihmeitä on jälleen puhkeamassa.
Haluan kuulla, miten korppi toi naiselle rahan.
Nainen ei sen jälkeen ole kärsinyt rahahuolista.
Jatkamme pian.
Yliluonnollista-ohjelma jatkuu hetken kuluttua.
Jumalan yliluonnollisuus ei tunne rajoja.
Nyt voit saada varustusta ihmeisiin milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse yhtä uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Jumala ei ole rajoitettu, ei myöskään pääsysi yliluonnolliseen.
Yliluonnollista-ohjelma jatkuu.
En tiedä teistä, mutta odotukseni ovat korkealla.
Odotan epätavallisia ihmeitä, mutta tämä on kaiken huippu.
Kerropa yliluonnollisesta korpista. - Tällaisia juttuja ei voi keksiä.
Eräällä sisarella järjestössämme oli taloushuolia.
Hän meni kauppaan supermarkettiin.
Ostoksiin meni melkein kaikki rahat.
Hän tarvitsi vielä jotain toisesta kaupasta.
Kun hän pysäköi autoa, -
parkkipaikalle lennähti korppi.
He huomasivat, että korpilla oli jotain suussaan.
He lähestyivät korppia. Se ei paennut.
Korppi oli rohkea.
Se alkoi tulla heitä kohti.
Kun he lähestyivät, se käveli lähemmäs.
He tajusivat, että sen suussa oli tukku seteleitä.
Sitten se pudotti setelit ja lennähti pois.
Tukussa oli 50 dollaria, sama summa, joka oli mennyt kauppaan aiemmin.
Mikä mielenkiintoisinta, setelit olivat uunituoreita, kuin suoraan pankista.
Upouusia seteleitä suoraan painosta korpin suussa.
Ihme muutti naisen elämän.
Koko elämä voi muuttua hetkessä.
Ihme voi tapahtua hetkessä.
Meidän tulee vain oppia maksimoimaan hetkemme.
Kerropa aukaisijavoitelusta.
Miika 2:ssa puhutaan aukaisijavoitelusta.
Sana "aukaisija" on hepreaksi: parats. Se tarkoittaa: "murtautua läpi".
Sama sana esiintyy 1. Moos. 38:ssa, kun lapsi syntyy.
Aukaisijavoitelu annetaan maan päälle, -
murtamaan kaikenlaisia rajoituksia.
Murtamaan rajoituksia taloudessa ja perheessä.
Murtamaan muureja. Ihmiset kysyvät, mikseivät he ole saaneet ihmettään.
Koska estämisen henki pidättää sen esiinmarssia, mitä he ovat pyytäneet.
Hyvä uutinen on, että tämä uskovaan ja uskovaa varten annettu voitelu -
on vahvempi kuin uskovan rajoitus.
Uskon, että Kristus-ruumiissa alkaa nyt tapahtua joukkoläpimurtoja.
Kerropa käytännön esimerkki -
aukaisijavoitelusta omassa elämässäsi.
Olen nähnyt sen monta kertaa. Minulla oli vaikea jakso palvelutyössä.
Olin sellaisella paikalla, että elämääni varjosti synkkyys.
En tuntenut Jumalan läsnäoloa tai kuullut Jumalaa.
En halunnut poistua kotoa.
Yhtenä päivänä Herra ilmestyi.
Hän kysyi: "Kauanko aiot sietää tätä?
Olen antanut sinulle vallan. Vallan."
Sanoin: "Herra, kaipaan muutosta. Elämässäni täytyy tapahtua jotain."
Yhtäkkiä koin yliluonnollisen läpimurron.
Synkkyys nousi elämäni yltä. Jokin vapautui elämässäni.
Elämäni muuttui pysyvästi. Olen nähnyt sen monta kertaa.
Katkon jälkeen Kynan saa selittää, miten saada viivytyksen henki -
perääntymään rukoustesi, uniesi ja elämäntarkoituksesi yltä -
ja miten murtaa viivytyksen henki elämästäsi lopullisesti.
Yliluonnollista-ohjelma jatkuu hetken kuluttua.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämä haluaa tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Maailmamme erottelee ihmisiä eri ryhmiin. Meillä on putkinäkö.
Raamattu kertoo, kuinka Messias purki erottavan väliseinän -
juutalaisten ja kansojen väliltä ja loi uuden ihmisen, uuden ihmiskunnan.
Se on tuova kautta aikain suurimman liikkeen Jumalan luo.
Sid Roth on löytänyt Raamatun avaimen juutalaisten sydämiin.
Kun yksi uusi ihmiskunta avautuu ihmeille ja merkeille, -
maailma näkee Jumalan.
Nettisivuillamme on materiaalia, joka varustaa kertomaan, -
miten yksi uusi ihmiskunta tuo suuria väkijoukkoja Jumalan luo.
Tulet ymmärtämään Israelia ja seurakunnan juutalaisia juuria.
Näet, miten kaikki kansat tulevat siunatuiksi. Käy kotisivuillamme, -
niin opit, että yksi uusi ihminen on avain Jumalan siunauksiin.
Yliluonnollista-ohjelma jatkuu.
Sinä väität, että täällä on läsnä läpimurron enkeleitä. Esimerkki.
Maan päällä on nytkin enkeleitä.
Saarnamatkoilla mukanani kulkee enkeli, jonka nimi on Läpimurto.
Hänen tehtävänsä on pidättää viivytyksen henki -
uskovan elämässä.
Kerron esimerkin. Saarnasin Englannissa.
Aktivoimme ihmeet. Sanoin: "On aika ottaa vastaan. Ottakaa vastaan!"
Käskin kaikkien kohottaa kädet ja ottaa vastaan, mitä Isä on antanut.
Samassa ilmapiiri muuttui. Ihmisiä alkoi parantua.
Mutta asian ydin oli seuraava: -
Samassa tapahtuman toisen järjestäjän tytär soitti.
Tytär oli noin vuotta aikaisemmin kadottanut korvakorunsa.
Ei ollut nähnyt niitä vuoteen.
Samaan aikaan hän nousi yläkerran portaita -
ja löysi korvakorut nätisti aseteltuina askelmille.
Tapahtuman järjestäjä sanoi: "Uskon enkelin tuoneen korvakorut."
Miten se on mahdollista? Portaita oli kuljettu vuoden.
Koska se on enkelillistä, -
luonnollisesti yliluonnollista.
Herra sanoi minulle: -
"Tehkää yhteistyötä enkelimaailman kanssa."
Miten se tehdään? Psalmi 103 sanoo, -
että enkelit kuulevat Jumalan Sanan äänen.
Ne eivät toi täyttää käskyä, ennen kuin Jumalan Sana on puhuttu.
Siksi tulee asettaa elämäämme koskevat keskustelut maan päällä -
linjaan taivaallisten keskustelujen kanssa ja puhua.
Olen nähnyt sen monesti.
Olen nähnyt ihmisiä paranevan ja vapautuvan, -
kun he ovat aktivoineet ilmapiirin sanoillaan.
Meidän täytyy antaa Jumalan Sanalle ääni.
Sana on kirjoitettu ja taivaissa vakiinnutettu, -
mutta kun puhumme sitä, taivas tulee maan päälle.
Voitko rukoilla katsojien puolesta ja murtaa viivytyksen hengen?
Saatat tällä hetkellä kokea lannistumista ja viivytystä.
Viivytyksellä on aina pari serkkua.
Ne ovat häiritseminen, ahdistus ja lannistuminen.
Tässä hetkessä Jeshuan veressä -
käskemme elämässäsi toimivaa estämisen henkeä.
Kerran vaimoni kanssa rukoillessamme näimme seitin, -
johon siunauksemme olivat takertuneet.
Käskimme seitin hajota Jeshuan nimessä.
Julistan tässä hetkessä elämäsi ylle Pyhän Hengen voimalla, -
että kaiken, mitä viivytetään, estetään, kaiken pysähtyneen, -
kaiken vihollisen pidättämän -
täytyy tästä päivästä eteenpäin palata takaisin sinulle Jeesuksen nimessä.
Saat takaisin kaiken, minkä heinäsirkka ja syöjäsirkka söivät.
Olkoon tämä ennalleen asettamisen ja korvaamisen aikakautta.
Jeesuksen veren voima jouduttakoon jokaista lupausta elämässäsi.
Tulkoon osaksesi Jes. 43:19: Katso, Hän tekee uutta.
Se puhkeaa taimelle. Hän tekee tien korpeen, virrat erämaahan.
Jeesuksen nimessä.
Kynan, olet profeetta.
Olet nähnyt mahtavia asioita, jotka alkavat tänä vuonna. Kerropa parista.
Eräs asia, joka tänä vuonna on alkamassa, -
on enkelitoiminnan kasvu.
Toinen on profeetallisen voitelun lisääntyminen, -
sillä profeetalliset julistukset ovat se, mikä vapauttaa läpimurtoja.
Ellet usko minua, kysy Danielilta, joka Dan. 10:9―10:ssä julisti Israelin ylle -
ja enkelit saivat lähtökäskyn.
Tulemme myös näkemään epätavallisten ihmeiden esiinmarssin.
Ja se ei tule pastoreilta eikä papeilta.
Se tulee tavallisilta ihmisiltä, joilla on rohkea usko siihen, -
että se, mitä Jumala sanoo, tapahtuu heidän elämässään.
He vaeltavat ennennäkemättömissä ihmeissä, merkeissä ja tunnusteoissa.
Syyssateet ovat tulossa, -
niin että temppelin myöhempi kunnia on suurempi kuin aikaisempi.
Kohta ei enää tarvitse pyydellä ihmisiä seurakuntiin.
Heitä pitää estää tulemasta, koska tila ei riitä kaikille halukkaille.
Seurakunnat jättävät pyhäköt ja menevät stadioneille ja halleihin -
ja ulkoilmaan, missä nähdään uutta luovia ihmeitä, -
ihmeitä hetkessä ja pelastumisia massoittain. Se muuttaa kulttuurimme.
Minun pitikin kysyä, miten se muuttaa yhteiskuntamme.
Raamattu sanoo, että Herran lapset ovat merkkeinä ja ihmeinä.
Kun alamme vaeltaa valtakunnan voimassa, -
Mark. 16:sta tulee todellisuuttamme. Raamattu sanoo, -
että he saarnasivat kaikkialla, ja Herra vahvisti sanan merkkien kautta.
Uskon, että Apostolien teot jatkuvat aikanamme.
Miljoonia tulee Herran luo.
Ihmiset vapautuvat riippuvuuksista, kahleista ja moraalittomuudesta -
ja tietävät, että Jeshua on nimi ylitse muiden.
Vielä yksi sana, jonka Jumala sinulle antoi: Nyt! Nyt! Nyt!
Monet katsojat kertovat kokeneensa ihmeitä ja parantumisia -
katsottuaan ohjelmaa.
Minut pahoinpideltiin helmikuussa. Sain aivotärähdyksen. Väsytti aina.
Tänään Sid ja vieras rukoilivat. Niskani parani.
Olen 19-vuotias. Tulin uskoon, kun olin 16. Ohjelmasi opastaa -
ja auttaa kasvamaan Jumalan Sanassa ja yliluonnollisuudessa.
Todistukset lisäävät uskoa ja intoa elää pyhästi ja vanhurskaasti.
Ilman ohjelmaa en olisi tässä.
Olen 17. Työnne on muuttanut koko elämäni.
Olen ollut uskossa neljä kuukautta. Koko elämäni on muuttunut.
Tämä on parasta, mitä minulle on tapahtunut.
Ohjelmat ovat kasvattaneet uskoani.
Jos ohjelmamme on koskettaneet sinua, -
kerro siitä meille osoitteessa www.sidroth.org/praise.
Ensi viikolla: -
Hei! Olen Jennifer Eivaz.
Ensi viikolla ohjelmassa opetan, miten Jumala tahtoo herättää sydämesi -
kokemaan Hänen kirkkautensa kaikilla elämänalueilla.
Suomennos: Marianne Tenetz